Namangan muhandislik-qurilish instituti faoliyatini tashkil etish toʻgʻrisida
(resolution, 2017-07-25)

Oʻzbekiston Respublikasi Prezidentining “Oliy taʼlim tizimini yanada rivojlantirish chora-tadbirlari toʻgʻrisida” 2017-yil 20-apreldagi PQ-2909-son qarori ijrosini taʼminlash hamda respublika hududlarida muhandislik, arxitektura va qurilish sohalarida yuqori malakali mutaxassislar tayyorlash tizimini yanada takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Oliy taʼlim tizimini yanada rivojlantirish chora-tadbirlari toʻgʻrisida” 2017-yil 20-apreldagi PQ-2909-son qaroriga muvofiq Namangan muhandislik-pedagogika instituti Namangan muhandislik-qurilish instituti (keyingi oʻrinlarda Institut deb ataladi) sifatida qayta tashkil etilganligi maʼlumot uchun qabul qilinsin. 2. Quyidagilar Institutning asosiy vazifalari etib belgilansin: muhandislik, arxitektura, qurilish, mashinasozlik va kommunal xoʻjalik sohalarining tashkilotlari uchun yuqori malakali, raqobatbardosh va mehnat bozori talablariga mos kadrlarni xalqaro standartlar darajasida sifatli tayyorlashni taʼminlash; xorijiy mamlakatlar taʼlim muassasalarining tajribasini hisobga olgan holda tegishli muhandislik, arxitektura, qurilish va ishlab chiqarish yoʻnalishlari hamda mutaxassisliklari boʻyicha yangi avlod oʻquv adabiyotlarini yaratish va taʼlim jarayoniga keng tatbiq etish, zamonaviy oʻquv, oʻquv-metodik va ilmiy adabiyotlar bilan taʼminlash, shu jumladan axborot-resurs markazlari fondlarini eng yangi xorijiy adabiyotlar bilan muntazam yangilab borish; oʻquv-pedagogik faoliyatga, malaka oshirish kurslariga xorijiy hamkor taʼlim muassasalaridan yuqori malakali oʻqituvchilar va olimlarni keng jalb qilish, shuningdek iqtidorli magistrantlar, yosh oʻqituvchilar va ilmiy xodimlarning xorijiy oliy taʼlim muassasalarida stajirovkadan oʻtishini, professor-oʻqituvchilar malakasini oshirishini tashkil qilish; ilmiy salohiyatni mustahkamlash, ilm-fanning ishlab chiqarish bilan integratsiyalashuvini kuchaytirish, professor-oʻqituvchilarning ilmiy-tadqiqot faoliyati samaradorligi va natijadorligini oshirish, iqtidorli talaba-yoshlarni ilmiy faoliyatga keng jalb etish; yoshlarni vatanparvarlik va fidoyilik gʻoyalariga sadoqat ruhida tarbiyalash, maʼnaviy boy, har tomonlama kamol topgan, mustaqil dunyoqarashga va mustaqil fikrlashga ega boʻlgan shaxs sifatida tarbiyalash; oliy taʼlim muassasasining moddiy-texnika bazasini kadrlar tayyorlash yoʻnalishlariga muvofiq yanada mustahkamlash. 3. Belgilansinki, Institut qayta tashkil etilayotgan Namangan muhandislik-pedagogika institutining huquq va majburiyatlari boʻyicha huquqiy vorisi hisoblanadi. 4. Quyidagilar: Namangan muhandislik-qurilish institutining tuzilmasi 1-ilovaga muvofiq; Namangan muhandislik-qurilish institutining oʻquv jarayonini tashkil etishni takomillashtirish, professor-oʻqituvchilar tarkibini toʻldirish va zarur moddiy-texnika bazasini yaratish chora-tadbirlari dasturi 2-ilovaga muvofiq tasdiqlansin. Oʻzbekiston Respublikasi Oliy va oʻrta maxsus taʼlim vaziriga, zarur hollarda, Institutning tuzilmasiga xodimlarning tasdiqlangan cheklangan umumiy soni doirasida oʻzgartirishlar kiritish huquqi berilsin. 5. Oʻzbekiston Respublikasi Oliy va oʻrta maxsus taʼlim vazirligi: Oʻzbekiston Respublikasi Iqtisodiyot vazirligi bilan birgalikda 2018/2019 oʻquv yili va keyingi yillar uchun Institutga oʻqishga qabul qilish kvotalarini shakllantirishda hududning istiqbolli rivojlanish dasturlarini hisobga olib, tarmoqlarning mutaxassislarga boʻlgan ehtiyojini yillar boʻyicha aniq manzilli, kasb va taʼlim yoʻnalishlarni (mutaxassisliklarni) koʻrsatgan holda ishlab chiqishni nazarda tutsin; 2017/2018 oʻquv yili boshlanishiga qadar Institutning taʼlim yoʻnalishlari va ixtisosliklarini davlat taʼlim standartlari hamda tegishli malaka talablarga muvofiq ishlab chiqilgan oʻquv rejalari, fan dasturlari va oʻquv-metodik adabiyotlar bilan taʼminlasin. 6. Quyidagilar Institut faoliyatini moliyalashtirish manbalari etib belgilansin: Oʻzbekiston Respublikasi Davlat budjeti mablagʻlari; xoʻjalik faoliyatidan va shartnoma asosida xizmatlar koʻrsatishdan tushadigan tushumlar; jismoniy va yuridik shaxslarning homiylik xayriyalari va maqsadli badallari; xalqaro moliya tashkilotlarining grantlari; qonun hujjatlarida taqiqlanmagan boshqa manbalar. 7. Oʻzbekiston Respublikasi Oliy va oʻrta maxsus taʼlim vazirligi manfaatdor vazirliklar va idoralar bilan birgalikda bir oy muddatda ular tomonidan qabul qilingan normativ-huquqiy hujjatlarni ushbu qarorga muvofiqlashtirsinlar. 8. Mazkur qarorning bajarilishini nazorat qilish Oʻzbekiston Respublikasi Oliy va oʻrta maxsus taʼlim vaziri I.U. Madjidov zimmasiga hamda Oʻzbekiston Respublikasi Vazirlar Mahkamasining Taʼlim, ilm-fan va yoshlar siyosati masalalari axborot-tahlil departamentiga yuklansin. T/r Tadbirlar nomi Bajarish muddati Moliyalashtirish manbai Masʼul ijrochilar I. Institut faoliyatini tashkil etish va oʻquv-tarbiya jarayonini takomillashtirish 1. Namangan muhandislik-qurilish instituti ustavini belgilangan tartibda tasdiqlash. 2017-yil avgust - Oliy va oʻrta maxsus taʼlim vazirligi 2. Namangan muhandislik-qurilish institutining xarajatlar smetasi va shtat jadvalini belgilangan tartibda tasdiqlash. 2017-yil avgust - Oliy va oʻrta maxsus taʼlim vazirligi 3. Namangan muhandislik-qurilish instituti Vasiylik kengashini tashkil etish, uning tarkibiga kadrlarning asosiy foydalanuvchilari Namangan viloyatidagi tashkilotlar, vazirliklar va idoralarning vakillarini kiritish. 2017-yil dekabr - Oliy va oʻrta maxsus taʼlim vazirligi 4. Namangan muhandislik-qurilish institutining tashkil etilganligi munosabati bilan yoshlar oʻrtasida faol tushuntirish, kasbga yoʻnaltirish ishlarini tashkil etish va olib borish. Ommaviy axborot vositalarida institutni qayta tashkil etishning maqsadlari va vazifalarini, uning mamlakat iqtisodiyotining tegishli sohalari uchun kadrlar tayyorlashdagi oʻrni va ahamiyatini keng yoritish. 2017/2018 oʻquv yili davomida Institutning budjetdan tashqari mablagʻlari hisobidan Oliy va oʻrta maxsus taʼlim vazirligi 5. 2017/2018 oʻquv yilida va keyingi oʻquv yillarida belgilangan tartibda tasdiqlangan yangi yoʻnalishlar boʻyicha oʻquv rejalar hamda dasturlarni ishlab chiqish. Har yili 1-sentabrgacha - Oliy va oʻrta maxsus taʼlim vazirligi 6. Toshkent arxitektura-qurilish instituti va Toshkent davlat texnika universiteti qoshidagi pedagog kadrlar malakasini oshirish va ularni qayta tayyorlash tarmoq markazlarida, shuningdek, soha boʻyicha yetakchi xorijiy oliy taʼlim muassasalarida Namangan muhandislik-qurilish institutining professor-oʻqituvchilari malakasini oshirish va qayta tayyorlashdan oʻtkazish. Tasdiqlangan reja asosida Institutning budjet mablagʻlari doirasida va budjetdan tashqari toʻlov-kontrakt mablagʻlari hisobidan Oliy va oʻrta maxsus taʼlim vazirligi, Moliya vazirligi 7. 2018/2019 oʻquv yili va keyingi yillar uchun Institutga oʻqishga qabul qilish kvotalarini shakllantirishda hududning istiqbolli rivojlanish dasturlarini hisobga olib, tarmoqlarning mutaxassislarga boʻlgan ehtiyojini yillar boʻyicha aniq manzilli, kasb va taʼlim yoʻnalishlarni (mutaxassisliklarni) koʻrsatgan holda ishlab chiqish. Har yili 1-yanvargacha - Iqtisodiyot vazirligi, Oliy va oʻrta maxsus taʼlim vazirligi II. Professor-oʻqituvchilar tarkibini toʻldirish 1. Namangan muhandislik-qurilish instituti kafedralarini tanlov asosida tegishli yoʻnalishlar boʻyicha yuqori malakali kadrlar bilan toʻldirish. Doimiy - Oliy va oʻrta maxsus taʼlim vazirligi 2. Namangan muhandislik-qurilish instituti kadrlar tayyorlash yoʻnalishlari boʻyicha tarmoq korxonalaridan va loyiha-qidiruv tashkilotlaridan yetarli ilmiy-pedagogik tajribaga ega boʻlgan mutaxassislar va olimlarni taʼlim jarayoniga keng jalb etish. 2017/2018 oʻquv yilidan boshlab muntazam ravishda - Oliy va oʻrta maxsus taʼlim vazirligi 3. Namangan muhandislik-qurilish institutida pedagogik faoliyat olib borishi uchun yosh mutaxassislarni Toshkent shahridagi tayanch oliy taʼlim muassasalarida maqsadli tayyorlash. Tasdiqlangan reja asosida Institutning budjetdan tashqari toʻlov-kontrakt mablagʻlari hisobidan Oliy va oʻrta maxsus taʼlim vazirligi 4. Namangan muhandislik-qurilish institutida masofadan oʻqitish elementlarini joriy etish uchun zarur texnik, dasturiy, metodik shart-sharoitlar yaratish va Toshkent arxitektura-qurilish instituti, Andijon mashinasozlik instituti, Toshkent davlat texnika universiteti va Toshkent avtomobil yoʻllarini loyihalash, qurish va ekspluatatsiyasi instituti professor-oʻqituvchilarining maʼruzalarini tashkil etish. 2017/2018 oʻquv yili Institutning budjet mablagʻlari doirasida va budjetdan tashqari toʻlov-kontrakt mablagʻlari hisobidan Oliy va oʻrta maxsus taʼlim vazirligi 5. Namangan muhandislik-qurilish institutining maxsus kafedralari ilmiy tadqiqotlari yoʻnalishlarini belgilash, grantlar jalb etishni tashkil etish va xoʻjalik shartnomalarini bajarish. Arxitektura va qurilish, mashinasozlikning texnologik asbob-uskunalaridan foydalanish, texnik xizmat koʻrsatish va taʼmirlash muammolari boʻyicha ilmiy tadqiqotlar olib borish. Doimiy - Oliy va oʻrta maxsus taʼlim vazirligi 6. Namangan muhandislik-qurilish instituti va ishlab chiqarish korxonalarining birgalikdagi ilmiy-tadqiqot, ilmiy-metodik ishlanmalarini tashkil etish. 2018-yildan boshlab Institutning budjet mablagʻlari doirasida va budjetdan tashqari toʻlov-kontrakt mablagʻlari hisobidan Oliy va oʻrta maxsus taʼlim vazirligi 7. Tayanch texnika oliy taʼlim muassasalari (Toshkent arxitektura-qurilish instituti, Toshkent davlat texnika universiteti va Toshkent avtomobil yoʻllarini loyihalash, qurish va ekspluatatsiyasi instituti va boshqa tayanch oliy taʼlim muassasalari)ning yetakchi olimlari rahbarligida ilmiy-tadqiqot, ilmiy-metodik ishlar olib borish boʻyicha yosh oʻqituvchilar uchun shart-sharoitlar yaratish. Namangan muhandislik-qurilish institutining yosh olimlarini ilmiy ishni yakunlash uchun respublikaning tayanch texnika oliy taʼlim muassasalariga va ilmiy muassasalariga hamda soha boʻyicha yetakchi xorijiy oliy taʼlim muassasalariga yuborish. 2018-yildan boshlab Institutning budjet va budjetdan tashqari toʻlov-kontrakt mablagʻlari hisobidan Oliy va oʻrta maxsus taʼlim vazirligi, Moliya vazirligi III. Moddiy-texnika bazasini yaratish va mustahkamlash 1. Namangan muhandislik-qurilish institutining oʻquv-laboratoriya binolarini, talabalar turar joylarini mukammal taʼmirlash, zamonaviy laboratoriya asbob-uskunalari va zarur texnikalar bilan jihozlash. 2017 — 2021-yillar Investitsiya Dasturiga asosan kapital qoʻyilmalarning markazlashgan limitlari hisobidan Oliy va oʻrta maxsus taʼlim vazirligi, Iqtisodiyot vazirligi, Moliya vazirligi 2. Namangan muhandislik-qurilish institutini “Suv taʼminoti va kanalizatsiya”, “Metrologiya, standartlashtirish va oʻzaro almashuvchanlik”, “Oziq-ovqat texnologiyalari”, “Payvandlash konstruksiyalarini ishlab chiqarish”, “Qurilish materiallari, konstruksiyalari va ishlab chiqarish texnologiyalari”, “Issiqlik-gaz taʼminoti, ventilatsiya va servis” boʻyicha oʻquv-laboratoriya komplekslari bilan taʼminlash. 2017-2018-yillar Davlat budjeti mablagʻlari hisobidan Oliy va oʻrta maxsus taʼlim vazirligi, Moliya vazirligi 3. Kimyo va fizika yoʻnalishlari boʻyicha oʻquv-laboratoriya komplekslari bilan taʼminlash. 2018-2019-yillar Davlat budjeti mablagʻlari hisobidan Oliy va oʻrta maxsus taʼlim vazirligi, Moliya vazirligi 4. “Avtomobillar va avtomobil xoʻjaligi”, “Hayotiy faoliyat xavfsizligi va mehnat muhofazasi, favqulodda holatlarda himoya”, “Yoʻl-qurilish materiallari”, “Kimyoviy texnologiyalar” boʻyicha oʻquv-laboratoriya komplekslari bilan taʼminlash. 2019-2020-yillar Davlat budjeti mablagʻlari hisobidan Oliy va oʻrta maxsus taʼlim vazirligi, Moliya vazirligi 5. Auditoriyalar va kompyuter sinflarini kompyuterlar, proyektorlar va server qurilmalari bilan taʼminlash. 2017 — 2020-yillar Davlat budjeti mablagʻlari hisobidan Oliy va oʻrta maxsus taʼlim vazirligi, Moliya vazirligi